stanford-oval/wikipedia huggingface dataset:
ג'ני אוגוסטה בראונסקום
הערות שוליים

↑  Brownscombe, Jennie Augusta (1850–1936) - Dictionary of Women Worldwide: 25,000 Women Through the Ages | HighBeam Research, web.archive.org, ‏2014-06-11
↑  Jennie Augusta Brownscombe. (ארכיון)
↑  Kent Ahrens, Jennie Brownscombe: American History Painter, Woman's Art Journal 1, 1980, עמ' 25–29 doi: 10.2307/1358080
↑  Jennie Augusta Brownscombe. (ארכיון)
↑  Edward T. James; Janet Wilson James; Paul S. Boyer. Notable American Women, 1607–1950: A Biographical Dictionary. Harvard University Press; 1 January 1971. ISBN 978-0-674-62734-5. pp. 258–259.
↑  Press Release: Jennie Brownscombe Exhibition in Scranton and more in 2011, www.waynehistorypa.org
↑  Love's Young Dream | Artwork, NMWA
1 2  GOV. RENDELL, PENNSYLVANIA COMMISSION COMMISSION FOR WOMEN LAUNCH NORTHEAST MOUNTAINS REGION 'LEGENDARY LADIES' GUIDE - US Fed News Service, Including US State News | HighBeam Research, web.archive.org, ‏2014-06-11
↑  Carol Kort; Liz Sonneborn. A to Z of American Women in the Visual Arts. Infobase Publishing; 1 January 2002. ISBN 978-1-4381-0791-2. p. 36.
↑  Laura R. Prieto. At Home in the Studio: The Professionalization of Women Artists in America. Harvard University Press; 2001. ISBN 978-0-674-00486-3. pp. 145–146.
↑  The First Thanksgiving (ארכיון)
| --- | --- |
בקרת זהויות :  ISNI: 0000 0000 6706 9492  LCCN: nr2002020400  RKD: 103797  SNAC: w62z3d40  ULAN: 500024093  VIAF: 51626957   WorldCat (עם VIAF): 51626957 
ג'ני בראונסקום, החזרה הביתה, 1885
ג'ני בראונסקום, חלום אהבה צעיר, 1887
ג'ני בראונסקום, וושינגטון מקבל את פני לאפייט
ג'ני בראונסקום, חג ההודיה הראשון בפליימות, 1914
ג'ני בראונסקום, חג ההודיה בפליימות, גרסת 1925
ג'ני בראונסקום, מפגש אנשי עסקים בוול סטריט ניו-יורק, 1790, 1913
משה מאיר פראג

| --- | --- |
אין תמונה חופשית
 לידה:  26 בינואר 1926 י"א בשבט תרפ"ו ירושלים, פלשתינה (א"י) 
 פטירה:  12 ביולי 2003 (בגיל 77) י"ב בתמוז תשס"ג ירושלים, ישראל 
 מקום קבורה:  הר המנוחות 
 מדינה:  ישראל 
 מקום פעילות:  ירושלים
 תקופת הפעילות:  ? – 12 ביולי 2003 
 תחומי עיסוק:  ראש כולל שומרי החומות
 רבותיו:  הרב איסר זלמן מלצר   הרב יצחק זאב סולובייצ'יק   הרב אברהם ישעיהו קרליץ (החזון איש).
 
הרב משה מאיר הלוי פראג (י"א בשבט תרפ"ו, 26 בינואר 1926 – י"ב בתמוז תשס"ג, 12 ביולי 2003) היה ראש כולל שומרי החומות בירושלים.
ביוגרפיה

נולד לרב שמעון פראג ולרחל לאה בת הרב יצחק אייזיק וחנה ביילא (שניהם נכדי הרב יצחק אייזיק חבר). אביו היה בנו של הרב אברהם אהרן פראג מחבר סדרת הספרים "נרות אהרן", שהיה חתנו של הרב משה נחום ולנשטיין מחבר הספר בני משה וראב"ד בבית הדין של העדה החרדית.
בילדותו למד בתלמוד תורה שומרי החומות שבירושלים. ובבחרותו היה מתלמידיה הראשונים של ישיבת סלבודקה בבני ברק. בתקופה זו למד אצל הרב אברהם ישעיהו קרליץ ה"חזון איש". לאחר מכן חזר ללמוד בירושלים בישיבת עץ חיים אצל הרב איסר זלמן מלצר. כמו כן למד אצל הרב יצחק זאב סולובייצ'יק.
בשנת תשי"ב (1952) זכה בפרס משרד הדתות שחולק ל-18 "עילויי הישיבות". באלול שבאותה שנה נישא לשרה הינדא, בת הרב חיים יהודה לייב וצביה אוירבך. לאחר נישואיו התגורר בבית חמיו בשכונת נחלת צדוק הסמוכה לשכונת שערי חסד בירושלים ולמד בישיבת שער השמים, בתקופה זו זכה (מאי 1956) בפרס לחידושי תורה בכתב של משרד הדתות. בהמשך התמנה כר"מ בישיבת כרם ביבנה ולאחר תקופה עבר ללמד במתיבתא הגדולה בית הראש"ל בירושלים.
בזמן זה ייסד שיעור קבוע באחד מבתי הכנסת בשכונת רחביה, הסמוכה לשכונת נחלת צדוק. הוא המשיך להעביר שיעור גם לאחר שעבר להתגורר בשכונת גבעת שאול. בה התגורר עד לפטירתו. מיד עם הגיעו לשכונת גבעת שאול החל למסור שיעור בתלמוד מידי שבת בשבתו בבית הכנסת נר ישראל - זופניק הסמוך לביתו. בשנת תש"ל (1970) נקרא לכהן כראש כולל שומרי החומות בירושלים, תפקיד אותו נשא עד לפטירתו. בד בבד עם ראשות ה"כולל" החל לעסוק בהוצאה לאור של ספרי אבותיו "נרות אהרון", ושו"ת "בני משה", כמו כן עזר לגיסו הרב ראובן מלמד לערוך את הספר "מליץ יושר" על המסילת ישרים.
ב-29 באוגוסט 1985 נדקר פראג בגבו ליד שער שכם. הוא נשאר משותק עד יומו האחרון, במשך כשמונה עשרה שנה. עקב דקירה זו הוצרך לטיפולים רפואיים בחו"ל ושהה שם מספר חודשים, אז הפסיק למסור את שיעורו הקבוע בשכונת רחביה.[דרוש מקור]
נפטר בשבת י"ב בתמוז תשס"ג והוא בן 77, ומנוחתו בחלקת הרבנים שבהר המנוחות בירושלים. הוכר כחלל פעולות איבה, ומונצח באנדרטה בהר הרצל בלוח מס' 73.
לאחר פטירתו יצאו לאור כתביו בשם שם מאיר על התורה ועל התלמוד.
משפחתו

אחיו היו רבי בנימין זאב דיין בבד"צ אגודת ישראל ומהדיר תורני, רבי אברהם אהרן, ורבי יצחק אייזיק (חתן הרב אברהם דוד רוזנטל) דיין בבד"צ אגודת ישראל. אחיותיו נישאו לרבי ראובן מלמד מחבר הספר "מליץ יושר" על מסילת ישרים לרמח"ל, לרבי שבתי מינסקי ולרבי לוי מיבסקי. גיסו אחי אשתו הוא הרב שלמה זלמן אוירבך.
ילדיו: רחל לאה אשת הרב דוד יצחק שפירא ראש ישיבת באר יעקב, צביה אשת הרב יעקב דוד אילן מראשי  ישיבת כנסת יצחק בחדרה.
הערות שוליים

↑  חולקו פרסים לח"י עילויי ישיבות, שערים, 10 ביוני 1952.
↑  היום חלוקת פרסים לתלמידי ישיבות מצטיינים, הצופה, 6 במאי 1956.
↑  29 באוגוסט: סכין בשער שכם, כותרת ראשית, 4 בספטמבר 1985
אוגוסטוס אדווין מולרידי

| --- | --- |
אין תמונה חופשית
 לידה:  23 בפברואר 1844 לונדון, הממלכה המאוחדת של בריטניה הגדולה ואירלנד 
 פטירה:  1905 (בגיל 60 בערך) לונדון, הממלכה המאוחדת של בריטניה הגדולה ואירלנד 
 תחום יצירה:  ציור 
 
אוגוסטוס אדווין מולרידי (באנגלית: Augustus Edwin Mulready‏; 23 בפברואר 1844 – 15 במרץ 1904) היה צייר ז'אנר אנגלי שעבודתו תיארה לעיתים קרובות סצנות רחוב בלונדון עם קבצנים ומוכרי פרחים.
ביוגרפיה ועבודה

מולרידי הגיע ממשפחת אמנים. סבו, ויליאם מולרידי (1786–1863), הגיע ללונדון מאירלנד והתבסס כצייר ז'אנר ומאייר ספרים מצליח מאוד ופופולרי. סבתו, אליזבת מולרידי לבית וארלי (1784–1864), הייתה ציירת נוף ואחותו של האמן ג'ון וארלי (1778–1842).
מולרידי נולד בקנסל גרין, לונדון, השלישי מבין חמשת ילדיו של ויליאם מולרידי, הבן, (1805–1878), צייר פורטרטים ומשחזר תמונות, ואשתו שרה (1818–1874).
הוא למד אמנות בבתי הספר של דרום קנזינגטון וכבר בשנת 1861, בגיל 17, קידם את עצמו כאמן דמויות. באותה שנה הוא נכנס לאקדמיה המלכותית לאמנויות בלונדון בהמלצתו של ג'ון קלקוט הורסלי, שלקח אותו תחת חסותו. בשנת 1903, בדבריו על מותו של הורסלי, כתב מולרידי כי הורסלי נחשב "במשך כל כך הרבה שנים ... על ידי יותר מאשר לאב או לחבר מוערך שהכרתי... לאורך השנים הוא נתן לי עזרה וחסד, וימי חייו בעיני מלאים באהבתו, וכעת הדמעות חונקות אותי".
על הקריירה האמנותית של מולרידי העיבה הרבה תהילתו של סבו, ויליאם מולרידי, שזכרו אותו, שיבחו אותו, הציגו והתייחסו אליו זמן רב לאחר מותו בשנת 1863. סבו הוצג בגלריות האמנות של ליברפול וסאות'פורט, וציוריו נמכרו אצל כריסטי.
בשנת 1879, הציור של אוגוסטוס - "חלון לטבע", שהוצג בגלריה לאמנות ווקר בליברפול, זכה לשבחים על ידי מבקר מקומי כמציג "קבוצת אנשים כולל ילדה אפריקאית, שמביטה בגורילה ממולאת בחנות טבע. זהו ציור יוצא דופן שנותן קרדיט רב לאוגוסט מולרידי והיכולת האמנותית שלו - ציור פיגורטיבי עם שימוש נרחב בצבעים ותשומת לב לפרטים - בדומה לאלה של אביו וסבו״.
משנת 1870, אוגוסטוס מולרידי היה קשור למושבת האמנים קרנברוק, הוא התגורר שם משנת 1871, וחזר ללונדון אחרי שלוש שנים בשנת 1874. בהיותו צעיר בהרבה משאר חברי המושבה, היה לו מעט במשותף איתם, ואמנותו השתקפה בנושאים חברתיים של אותם ימים, במיוחד בעוני שחוו ילדים בהתמודדותם עם בעיות של מבוגרים - ללא סצנות כפריות או ביתיות סנטימנטליות יתר על המידה.
לעיתים קרובות הוא תיאר סצנות רחוב בלונדון עם פרחחים ומוכרי פרחים עניים, כמו ציוריו שהוצגו בשנת 1886 בגלריית הנובר, ו"מוכרת הפרחים", ומוכר העיתונים", הוצגו בגלריית ווקר בליברפול בשנת 1887.
ציור רחב היקף "חסרי בית בלילה" הוצג בשנת 1892 בגלריה לאטקינסון, סאות'פורט, ותואר כ"תמונה גדולה וכואבת, המציגה מספר ילדי רחוב משני המינים, המתכוננים לישון מתחת לאחד האריות של כיכר טרפלגר". מאפיין מיוחד בציוריו הוא הכללת כרזות הרחוב ברקע, שהטקסט שלהן יוצר הקשר חברתי ופוליטי נוסף לסצנה המתוארת. במובן זה, יצירות האמנות שלו מתחברות עם בעיות חברתיות של תקופתו.
יצירות של אמנים בני התקופה כמו הרומנים של צ'ארלס דיקנס השפיעו על ציוריו של מולרידי, כמו בציור "זמנים קשים" (1877). הוא אף תואר כ"ריאליסט סוציאלי סנטימנטלי".
מולרידי התנסה מדי פעם גם בציור נופים, ובשנת 1880, אצל כריסטי, נמכרו שלושה מציורי הנוף הקטנים שלו.
מעט ידוע על חייו הפרטיים של מולרידי. על פי רישומי הנישואין באנגליה ובויילס, אוגוסטוס מולרידי התחתן עם מריה בשנת 1874. לזוג נולדו שני ילדים: קלוד אוגוסט, יליד 1875 ואלינור ג'וליה, ילידת 1877.
גלריה

מוכרת הפרחים
טיול עם סבא
נער ״החדשות״ בלונדון
בני הדודים הטובים שלנו
מזל של רגע
יתומים ברחוב
הזמרים העייפים
צ׳לסי אחרי הגשם
הזרים
הערות שוליים

↑  Ancestry® | Genealogy, Family Trees & Family History Records, www.ancestry.co.uk
↑  "The Cranbrook Colony exhibition at The Vestry Hall, Cranbrook". June 29-July 11, 1981. P.32.
↑  The Cranbrook Colony. Exhibition at The Vestry Hall, Cranbrook. June 29-July 11, 1981 (catalogue).
| --- | --- |
בקרת זהויות :  RKD: 58423  ULAN: 500019671  VIAF: 95802097   WorldCat (עם VIAF): 95802097 
אוגוסטוס מולרידי, מוכרות הפרחים הקטנות, 1887
אוגוסטוס מולרידי, הזמרים הנודדים, 1876
הדר כהן

| --- | --- |
אין תמונה חופשית
 לידה:  9 במרץ 1997 ל' באדר א' תשנ"ז אור יהודה, ישראל 
 פטירה:  3 בפברואר 2016 (בגיל 18) כ"ד בשבט תשע"ו ירושלים 
 מדינה:  ישראל 
 השתייכות:   משטרת ישראל
 דרגה:  רב-שוטר
 עיטורים
  עיטור המופת
 
הדר כהן (9 במרץ 1997 – 3 בפברואר 2016) הייתה לוחמת משמר הגבול, מעוטרת עיטור המופת לאחר נפילתה באירוע הפיגוע המשולב בשער שכם (2016).
ביוגרפיה

כהן נולדה וגדלה באור יהודה, השנייה מבין שלושה ילדים במשפחה. בנובמבר 2015 התגייסה לשירות במשמר הגבול.
חודשיים וחצי בלבד לאחר גיוסה, ב-3 בפברואר 2016 השתתפה לראשונה במשימת אבטחה בשער שכם. שלושה מחבלים ממזרח ירושלים תקפו את כוח משמר הגבול במקום בדקירות ובירי, שתי לוחמות נפצעו קשה וכהן ירתה באחד המפגעים למוות. מאחוריה הגיח מחבל שלישי והיא נפצעה אנושות מירי בראשה. מותה נקבע בבית החולים בהמשך היום.
לאחר מותה הוענק עיטור המופת לה ולחבריה לצוות רווית מור, עידו נגר ופארס ראבח.
תרומת איבריה של כהן סייעה בהצלת חיים של תושבת דלית אל-כרמל.
בשנת 2017 נקראה על שמה פלוגת הבנות החדשה של משמר הגבול.
בשנת 2020 קראה עיריית ירושלים את שביל המדרגות המוביל אל שער שכם בשם מעלות הדר והדס, לזכרן של הדר כהן והדס מלכא.
בעיר אור יהודה, בשנת 2019 נקרא על שמה גן ילדים ובשנת 2021 הוקם על שמה מתחם הדר ובו אשכול גני ילדים, מועדון נוער ושני בתי כנסת. במרתון הריצה של אור יהודה הוקדש על שמה מקצה התחרות באורך שני קילומטר.
הערות שוליים

↑  רועי ינובסקי, יעל פרידסון ואליאור לוי, הדר הצילה את חיי חברתה הלוחמת - ונרצחה, באתר ynet, 3 בפברואר 2016
↑  אלון חכמון, נועם אמיר, ‏הדר כהן ז"ל שהתגייסה לפני כחודשיים, נרצחה בפיגוע בשער שכם, באתר מעריב אונליין, 5 בפברואר 2016
↑  גיבורות בכחול ובירוק: שוטרות מעוטרות
↑  הכבד של הלוחמת הדר כהן ז"ל הושתל בגופה של תושבת דליה
↑  עוד פלוגת נשים במג"ב - לזכרה של הדר כהן ז"ל
↑  מעלות הדר והדס: הוצב השלט להנצחת שמותיהן של הלוחמות רב שוטר הדר כהן ז"ל ורס"ר הדס מלכא ז"ל
↑  מתחם הדר
↑  עיריית אור יהודה חנכה את גן הדר על שמה של הדר כהן ז"ל
↑  שיא משתתפים במרוץ אור יהודה ה-11, גם שר הספורט הגיע, באתר וואלה, 10 בפברואר 2023
↑  מרוץ אור יהודה: הוריה של הדר כהן מדברים
דומיניק מיסטריו

| --- | --- |

מיסטריו בשנת 2024
 לידה:  5 באפריל 1997 (בן 27) סן דייגו, קליפורניה, ארצות הברית
 שם במה:  דומיניק מיסטריו
 משקל:  91 ק"ג
 גובה:  1.85 מטר
 לאום:  אמריקאי
 קריירה מקצוענית:  23 באוגוסט 2020 – הווה (4 שנים)
 מאמנים:  ג'יי לית'ל לאנס סטורם ריי מיסטריו
 ליגות:  WWE
דומיניק גוטיירז (באנגלית: Dominik Gutiérrez; נולד ב-5 באפריל 1997) הידוע יותר בשם הבמה שלו, דומיניק מיסטריו הוא מתאבק אמריקאי, המופיע בארגון ההיאבקות WWE, בתוכנית הדגל Raw.
גוטיירז הוא בן למשפחת מתאבקים כשגם אביו, ריי מיסטריו ג'וניור, וגם הדוד של אביו, ריי מיסטריו סניור, עסקו בהאבקות.
ביוגרפיה

דומיניק גוטיירז נולד ב-5 באפריל 1997 והוא הבן של אנג'י גוטיירז והמתאבק ריי מיסטריו. יש לו אחות צעירה ממנו בשם אהליה.
קריירת היאבקות מקצועית > WWE > הופעות מוקדמות (2005, 2010)

בשנת 2005, גוטיירז הופיע לראשונה ב-WWE, כשהוא היה מעורב בפיוד המתמשך בין ריי מיסטריו לאדי גררו בעודו בן 8 בלבד. פיוד זה כלל משמורת בין השניים על דומיניק, כאשר גררו טען שמיסטריו הוא לא אביו. מיסטריו ניצח את גררו בקרב סולם באירוע סאמרסלאם, שלמעשה סיים את העלילה בין השניים. הוא הופיע פעם נוספת חמש שנים מאוחר יותר בפיוד בין ריי מיסטריו לקבוצת הסטרייט אדג' סוסייטי (סי. אם. פאנק, לוק גאלוס וסרינה).
קריירת היאבקות מקצועית > WWE > הבכורה בזירה (2019–2020)

ב-19 במרץ 2019 בפרק של התוכנית סמאקדאון, גוטיירז הופיע ביחד עם אביו, ריי מיסטריו, שהודיע על כך שהוא יתמודד מול סמואה ג'ו ברסלמניה 35. הוא הופיע פעמים נוספות בפרקים של התוכנית Raw בין החודשים אפריל ליוני במהלך הפיוד בין אביו לג'ו. בחודשים שבאו לאחר מכן, הוא היה מעורב בעלילות ובקרבות של אביו, כולל הסחת דעת מצידו בקרב על אליפות ה-WWE מול ברוק לסנר באירוע סדרת ההישרדות, שנערך ב-24 בנובמבר.
במאי 2020, הוא שוב עזר לאביו, הפעם בפיוד עם סת' רולינס ועמיתיו, מרפי ואוסטין ת'יאורי, זאת לאחר שרולינס פגע בעינו של מיסטריו פציעה חמורה כחלק מהעלילה. באירוע The Horror Show at Extreme Rules, שנערך ב-19 ביולי, מיסטריו הפסיד לרולינס בקרב עין תחת עין, שבו המנצח בקרב היה זה ש"הוציא" את עינו של היריב. דומיניק ניסה לנקום אך לא צלח במשימתו, עד שמי שנחלץ לעזרתו היה אליסטר בלאק. ב-3 באוגוסט בפרק של התוכנית Raw, דומיניק הציב בפני רולינס אתגר לאירוע סאמרסלאם, שאליו האחרון נענה בחיוב. אתגר זה סימל את קרב הבכורה של דומיניק בזירה. שבוע לאחר מכן בתוכנית, רולינס ומרפי תקפו את דומיניק בעזרת יותר משלושים מכות של מקל במבוק. ב-16 באוגוסט, נודע שהתניית הקרב בין השניים תהיה קרב חוקי אקסטרים. באירוע סאמרסלאם, שנערך ב-23 באוגוסט, מיסטריו הפסיד לרולינס. באירוע פייבאק, שנערך שבוע לאחר מכן, דומיניק וריי מיסטריו ניצחו בקרב זוגות את סת' רולינס ומרפי. לילה לאחר מכן בתוכנית Raw, דומיניק הפסיד לסת' רולינס בקרב העפלה לקרב המשולש בהמשך הערב אשר קבע את זהות הטוען לכתר לאליפות ה-WWE באירוע התנגשות של אלופים. ב-7 בספטמבר, דומיניק ניצח את מרפי בקרב רחוב. שבוע לאחר מכן, דומיניק הפסיד לסת' רולינס בקרב כלוב. ב-21 בספטמבר, דומיניק והומברטו קאריו השתתפו בקרב זוגות משולש אשר קבע את הטוענים לכתר לאליפות הזוגות של Raw נגד הסטריט פרופיטס (אנג'לו דוקינס ומונטז פורד) באירוע התנגשות של אלופים נגד אנדרדה ואנג'ל גרזה ונגד סת' רולינס ומרפי, שבסופו אנדרדה וגרזה ניצחו. ב-28 בספטמבר, מיסטריו הפסיד למרפי. שבוע לאחר מכן, מיסטריו והומברטו קאריו הפסידו לסת' רולינס ומרפי.
קריירת היאבקות מקצועית > WWE > הציוות לריי מיסטריו (2021–2022)

ב-22 וב-29 בינואר 2021, דומיניק הפסיד לברון קורבין בקרבות יחידים. לעומת זאת, דומיניק הצליח לנצח את אותו קורבין שבוע לאחר מכן לאחר עזרה מאביו. ב-12 בפברואר, דומיניק וריי הפסידו בקרב זוגות לקורבין וסמי זיין אשר קבע את זהות שני המעפילים לקרב תא ההדחות על ההזדמנות להתמודד על האליפות האוניברסלית מול רומן ריינס באירוע תא ההדחות. ב-26 בפברואר, דומיניק ואביו הפסידו לאקדמיית אלפא (צ'אד גייבל ואוטיס). שבוע לאחר מכן, דומיניק גבר בקרב יחידים על גייבל. ב-19 במרץ, דומיניק וריי הפסידו פעם נוספת לאקדמיית אלפא. ב-23 באפריל, דומיניק ואביו הצליחו לגבור על גייבל ואוטיס. ב-7 במאי, דומיניק גבר על דולף זיגלר. באירוע רסלמניה באקלאש, שנערך ב-16 במאי, דומיניק ואביו ניצחו את דולף זיגלר ורוברט רוד וזכו באליפות הזוגות של סמאקדאון. חמישה ימים לאחר מכן, הוא ניצח את רוברט רוד. ב-28 במאי, דומיניק הגן בהצלחה על אליפות הזוגות לבדו בקרב החוזר מול זיגלר ורוד מבלי אביו, שספג פציעה קודם לכן באותו הערב. ב-4 ביוני, אלופי הזוגות הגנו בהצלחה על חגורות האליפות מול האוסוס (ג'יי אוסו וג'ימי אוסו). במופע המקדים לאירוע כסף בבנק, שנערך ב-18 ביולי, דומיניק ואביו הפסידו את חגורות האליפות לאוסוס. חמישה ימים לאחר מכן בפרק העוקב של התוכנית סמאקדאון, דומיניק הפסיד לג'ימי אוסו לאחר עזרה מאחיו, ג'יי. ב-6 באוגוסט, דומיניק נחל הפסד לג'יי אוסו. שבוע לאחר מכן, דומיניק ואביו ניצחו בקרב זוגות את דולף זיגלר ורוברט רוד. באירוע סאמרסלאם, שנערך ב-21 באוגוסט, דומיניק וריי כשלו בניסיונם להשיב אליהם את חגורות אליפות הזוגות לאחר שהפסידו לאוסוס. ב-27 באוגוסט, ב-3 בספטמבר וב-17 בספטמבר, דומיניק הפסיד בקרבות יחידים לסמי זיין. ב-25 באוקטובר בפרק של התוכנית Raw, מיסטריו הפסיד לאוסטין ת'יאורי. ב-8 בנובמבר בפרק של התוכנית Raw, דומיניק הפסיד כתוצאה מהכנעה לבובי לאשלי. שבועיים לאחר מכן, דומיניק ואביו, ריי הפסידו לבובי לאשלי בקרב האנדיקאפ 2 נגד 1. ב-29 בנובמבר בפרק של התוכנית Raw, דומיניק וריי מיסטריו ניצחו את סדריק אלכסנדר ושלטון בנג'מין. ב-31 בינואר 2022 בפרק של התוכנית Raw, דומיניק הפסיד למיז. ב-14 בפברואר, דומיניק ואביו הפסידו לאקדמיית אלפא בקרב שאינו היה על חגורות אליפות הזוגות של Raw. בלילה הראשון של האירוע רסלמניה 38, שנערך ב-2 באפריל, המיסטריוס הפסידו בקרב זוגות למיז ולוגאן פול. ב-17 באוקטובר, דומיניק ניצח את AJ סטיילס. ב-3 במרץ 2023, דומיניק ניצח את סנטוס אסקובר. ב-18 ביולי, מיסטריו זכה באליפות צפון אמריקה של NXT לאחר שניצח את וס לי. ב-8 באוגוסט, דומיניק הגן בהצלחה על תוארו מול דרגון לי. ב-18 בספטמבר, מיסטריו הפסיד לקודי רודס. ב-25 בספטמבר, מיסטריו רשם הגנה מוצלחת על אליפות צפון אמריקה מול דרגון לי.
אליפויות והישגים

הישגים בארגון ההיאבקות World Wrestling Entertainment – WWE
אליפות צפון אמריקה של NXT (פעמיים)
אליפות הזוגות של סמאקדאון (פעם אחת)  - עם ריי מיסטריו
פרס הסלאמי (פעמיים)
נבל השנה (2024)
קבוצת השנה (2024)  - כחלק מקבוצת The Judgment Day
חיים אישיים

מיסטריו נישא לחברתו משכבר הימים מארי ג'ולייט ב-6 במרץ 2024.
הערות שוליים

↑  ה-WWE מציג את הפגיעות החמורות בגופו של דומיניק מיסטריו כתוצאה ממכות מקל הבמבוק מצד סת' רולינס ומרפי
↑  Dominik Mysterio Marries Childhood Sweetheart: Videos From Wedding To Marie Juliette, ‏2024-03-07 (באנגלית אמריקאית)
מחלף בנציון נתניהו

| --- | --- |

 תאריך הקמה:  מאי 2013
 מיקום:  ישראל ירושלים, ישראל
 כבישים במחלף:  כביש 50, כביש 4197
 אתרים סמוכים:  אוניברסיטת אל-קודס
 קואורדינטות:  35°12′51″N 31°49′30″E﻿ / ﻿35.21427°N 31.82511°E﻿ / 35.21427; 31.82511
  (למפת ירושלים מוגדלת) מחלף בנציון נתניהו(למפת ירושלים רגילה) מחלף בנציון נתניהו
 
מחלף בנציון נתניהו (ידוע גם בשמו המקוצר מחלף בנציון) הוא מחלף בצפון ירושלים, המחלף מחבר בין כביש 4197 לכביש 50 (כביש בגין) הקרוי על שם בנציון נתניהו.
המחלף משרת את תושבי השכונות הצפוניות נווה יעקב ופסגת זאב שכן הוא מתפקד ככביש גישה מהיר יותר לכביש בגין (כביש 50) שחוצה את ירושלים ומחבר בין שכונות בכל חלקי העיר וכביש 443. מטרת הכביש הייתה להפחית את העומס על צומת הגבעה הצרפתית, במהלך העבודות התעוררה מחאה מצד תושבי שכונת בית חנינא שמחו על מעבר הכביש בסמוך לביתם.
היסטוריה

העבודות להקמת המחלף החלו ב-2011 ועלות הקמתו של המחלף מוערכת בכ-190 מיליון ש"ח.
עוד ביולי 2012, מספר חודשים לאחר מותו של בנציון נתניהו אושרה הנצחתו של בנציון נתניהו וזאת בניגוד לנוהל של המחלקה להקצאת שמות בעיריית ירושלים, על פיו יש להמתין שלוש שנים בין מותו של אדם לבין חניכת רחוב על שמו, לטענת העירייה הדבר נובע מהעובדה שמדובר במחלף ולא רחוב וזאת בנוסף לאישורו של היועץ המשפטי של עיריית ירושלים, אמנון מרחב.
המחלף נחנך במאי 2013 בטקס בהשתתפותם של בנו של בנציון, ראש הממשלה בנימין נתניהו, שר התחבורה ישראל כ"ץ, חברי מועצת העיר ירושלים וחבר הכנסת דודי אמסלם..
להקמת כביש 4197 והמחלף נלוו התנגדויות של ארגוני שמאל בטענה שהוא עובר בשטחים בבעלות פלסטינית. כדי להימנע מהפקעת אדמות אלו, נסלל החיבור של הכביש למחלף על גבי גשר באורך 200 מטרים, אשר עמודיו ניצבים על קרקע ישראלית מעל נחל עטרות. בנוסף, הורחבו כבישים בסמוך למחלף.
ב-7 ביוני 2023 הונח על-ידי אנשי מחאת יוצאי מערך המבצעים המיוחדים שלט מחאה על אנדרטה שבמחלף, שבו כונה המחלף "מחלף ע"ש אבי הדיקטטור". נתניהו גינה את הפעולה והגיש תלונה במשטרה.
הערות שוליים

↑  שם המחלף לפי פרסום זה
↑  מחלף בנציון נתניהו
↑  יוסי אלי, בקרוב בירושלים: מחלף על שם בנציון נתניהו, באתר nrg‏, 9 ביולי 2012
↑  אלי בן דוד, בירושלים נחנך כביש 20, מחלף על שם פרופ' בנציון נתניהו, באתר JDN, ‏5 במאי 2013
↑  ניר חסון, בהליך מקוצר: נחנך מחלף בירושלים על שם אביו של נתניהו, באתר הארץ, 5 במאי 2013
↑  הילה רויזנמן, נחנך מחלף על שם בנציון נתניהו, באתר ירושליםנט, ‏5 במאי 2013
↑  יקותיאל צפרי, פטנט עולמי עוקף הפקעה - mynet ירושלים, באתר web.archive.org, ‏16 בנובמבר, 2008
↑  איתמר אייכנר, אדם קוטב, שלט מחאה הונח על אנדרטה במחלף לזכר אביו של נתניהו, רה"מ: "אנשים שפלים", באתר ynet, 7 ביוני 2023.
| 0 | 1 | 2 |
| --- | --- | --- |
| הקודם: מחלף יגאל ידין | מחלפים בכביש 50 | הבא: צומת עטרות |
מחלף בנציון נתניהו והגשר בקצה כביש 4197 אשר עמודיו ניצבים על קרקע ישראלית מעל נחל עטרות
אלברט שבלייה טיילר

| --- | --- |
 לידה:  5 באפריל 1862 אסקס, הממלכה המאוחדת 
 פטירה:  20 בדצמבר 1925 (בגיל 63) לונדון, הממלכה המאוחדת 
 מקום לימודים:  בית הספר לאמנות יפה ע"ש הת'רלי  Bloxham School  האקדמיה המלכותית לאמנויות  בית הספר סלייד לאמנות יפה 
 
אלברט שבלייה טיילר (באנגלית: Albert Chevallier Tayler‏; 1862 – 1925) היה אמן אנגלי, שהתמחה בציור פורטרטים וז'אנר.
בית הספר ניולין

שבלייה ידוע בעיקר בזכות מעורבותו במשך שתים עשרה בבית הספר לציור בניולין. בית הספר ניולין נוסד לאחר שאמנים רבים עקבו אחר סגנון הציור בחוץ - בטבע בצרפת. לפי גישה זאת, האמנים צריכים לעזוב את פריז ולהתיישב באזורים כפריים במושבות קטנות של ציירים קרובים. ציירים שלמדו בצרפת, כאשר חזרו לארצותיהם, חיפשו מקומות מרוחקים כדי להתכנס יחדיו ולעבוד בשיטת ציורי חוץ - בטבע (En plein air). כך נוצרה אסכולת ניולין, הידועה גם בשם האימפרסיוניזם הבריטי.
ציור אופייני לתקופה מוקדמת זו הוא "חזרת התלבשות" (1888), שנמצא במוזיאון הלאומי בליברפול. ציור זה עושה שימוש באור וצל ומבוסס על סצנת ז'אנר כפי שהתרחשה בקורנוול.
היו מספר בתי הספר לציור בניולין, והם שאבו את הנושאים שלהם מחיי היומיום באזור. אמנים מקורבים אחרים לאסכולת ניולין היו הנרי סקוט טיוק, תומאס קופר גוטץ', קרולין גוטץ', סטנהופ פורבס, וולטר לנגלי ואליזבת ארמסטרונג.
עידן לונדון

במהלך שנות ה-1890, שמר טיילר על קשרים עם מרכז האמנות של לונדון והציג באופן קבוע באקדמיה המלכותית לאמנויות. בערך בתחילת המאה ה-20, הוא עבר ללונדון לאורח חיים אורבני יותר. טיילר החל לצייר סצנות מפוארות יותר של ערי אירופה. בשנת 1901 הוא צייר את אחת מיצירותיו הגדולות והמופלאות ביותר, "טקס הבירית", המתאר את הסצנה המפורסמת של ימי הביניים המאוחרים בארמון אלת'ם, בו אסף המלך אדוארד השלישי את הבירית שנפלה מרגלה של הרוזנת מסולסברי איתה רקד, והצמידה לרגלו. אירוע זה בשנת 1348 הוביל לכך שאדוארד השלישי ייסד את מסדר הבירית של האבירים.
בשנת 1903 היה טיילר מפורסם והוזמן לצייר פאנל גדול בבורסה המלכותית בלונדון. הציור שהתקבל תיאר את חמשת המלכים – אדוארד השלישי מאנגליה, דייוויד מסקוטלנד, פיטר הראשון מקפריסין, ג'ואן הצרפתי וולדמר הרביעי מדנמרק – משתתפים במשתה שאירחה אגודת הכורמים בלונדון בשנת 1363.
טיילר היה אוהד נלהב של קריקט, ובשנת 1905 הפיק סט של שנים-עשר צבעי מים של שחקני קריקט מפורסמים. לורד לברהולם השתמש בסדרה זו כדי לייצר ליטוגרפיות ולפרסם את מוצרי הסבון של האחים לואר. דיוקנאות אלה נמצאות בגלריית הדיוקנאות הלאומית בלונדון.
בשנת 1906 הוא צייר תמונה מפורסמת של משחק קריקט בעיצומו, קנט מול לנקשייר בקנטרברי, שהוזמן על ידי קנט.
ביוני 2006 נמכר הציור במכירה פומבית תמורת 680,000 ליש"ט, מחיר שיא לציור קריקט.
גלריה

חדר האורחים האפור
זמן מנוחה
אליזבת בראונינג
חזרת התלבושות
גילברט ג'זופ
איטון נגד הראו במגרש לורד
שחקן קריקט
תה בגן
הערות שוליים

↑  Newlyn School of Landscape Painting, Cornwall, www.visual-arts-cork.com
↑  "Auction feat for cricket painting" (באנגלית בריטית). 2006-06-27. נבדק ב-2020-09-05.
| --- | --- |
בקרת זהויות :  AGSA: 3214  LCCN: nb2020011290  RKD: 76619  ULAN: 500015934  VIAF: 95778832   WorldCat (עם VIAF): 95778832 
אלברט טיילר, מוכרת האפונים, 1886
אלברט טיילר, טקס הבירית, 1901
מארי סטילמן

| --- | --- |

 לידה:  10 במרץ 1844 לונדון, הממלכה המאוחדת של בריטניה הגדולה ואירלנד 
 פטירה:  6 במרץ 1927 (בגיל 82) לונדון, הממלכה המאוחדת 
 מקום קבורה:  בית הקברות ברוקווד 
 זרם באמנות:  האחווה הפרה-רפאליטית 
 יצירות ידועות:  Love's Messenger 
 בן או בת זוג:  ויליאם ג'יימס סטילמן 
 צאצאים:  Effie Stillman 
 
מארי אופרוזין ספרטלי (יוונית: Μαρία Ευφροσύνη Σπαρτάλη), לימים סטילמן (10 במרץ 1844 – 6 במרץ 1927), הייתה ציירת בריטית בדור השני של האחווה הפרה רפאליטים. אף על פי שעבודתה עם האחווה החלה כדוגמנית, עד מהרה היא הפכה לאמנית מכובדת.
חיים אישיים

מארי ספרטלי הייתה בתו הבכורה של מייקל ספרטלי (1818–1914), סוחר עשיר, מנהל משרד Spartali & Co והקונסול הכללי היווני בלונדון משנת 1866 עד 1879. הוא עבר ללונדון בסביבות 1828, שם נישא לאופרוסין, בת של סוחר יווני מגנואה.
המשפחה חילקה את זמנה בין ביתם בלונדון לביתם הכפרי באי ווייט. בעיר, אביה של מארי ספרטלי חיבב מסיבות גן מפוארות, להן הזמין סופרים ואמנים מפורסמים. באירוע אחד כזה מארי התוודעה לראשונה לעולם האמנות.
בשנת 1870 פגשה מארי ספרטלי את העיתונאי והצייר האמריקני ויליאם ג'יימס סטילמן. הזוג דגמן בעבר לדנטה גבריאל רוזטי בתמונות דנטה המפורסמות שלו. למרות היותה אמנית בעצמה, מארי מעולם לא שימשה לבעלה כדוגמנית. הזוג התחתן בשנת 1871 בניגוד לרצונו של אביה, וגרם לשבר במשפחה שלעולם לא הגליד לחלוטין.
ויליאם היה כתב חוץ של "הטיימס", ולכן בני הזוג חילקו את זמנם בין לונדון לפירנצה (1878-1883), ומאוחר יותר ברומא (1889–1896).
לזוג נולדו שלושה ילדים שלהם שגדלו לצד שלושת ילדיו האחרים של ויליאם מנישואים קודמים. ויליאם סטילמן נפטר בשנת 1901.
מארי סטילמן נפטרה במארס 1927 באשברן פלייס בדרום קנזינגטון, ארבעה ימים מיום הולדתה ה-83.
מארי סטילמן נשרפה בבית קברות ברוקווד.